b'\n_START_ARTICLE_\nConstanze Manziarly\n_START_SECTION_\nHitlers kokke\n_START_PARAGRAPH_\nManziarly arbeidet for Hitler fra 1943 til 1945 som kokke. Etter den feilsl\xc3\xa5tte Ardenneroffensiven flyttet Hitlers personlige stab 16. januar 1945 inn i F\xc3\xb8rerbunkeren. Situasjonen ble s\xc3\xa5 desperat at han 22. april sendte vekk to av sine sekret\xc3\xa6rer, Christa Schroeder og Johanna Wolf, i en bil. Han ba ogs\xc3\xa5 personlig Gerda Christian, Traudl Junge og Constanze Manziarly om \xc3\xa5 forlate bunkeren, men alle tre foretrakk \xc3\xa5 bli hos ham. Manziarly lagde hans siste m\xc3\xa5ltid - pasta med tomatsaus - og spiste det sammen med ham. Til kvelds lagde hun speilegg og potetmos, uvitende om at Hitler allerede hadde tatt sitt eget liv._NEWLINE_Den 1. mai forlot Manziarly F\xc3\xb8rerbunkeren sammen med blant andre Gerda Christian og Traudl Junge. Gruppen ble ledet av SS-Brigadef\xc3\xbchrer Wilhelm Mohnke._NEWLINE_Det siste Traudl Junge s\xc3\xa5 av Manziarly, var at to russiske soldater f\xc3\xb8rte henne mot en U-Bahn-tunnel. Hun ropte til Junge: \xc2\xabDe vil se papirene mine.\xc2\xbb Hun ble aldri sett igjen.'